

**ประกาศองค์การบริหารส่วนตำบลโจดหนองแก**

**เรื่อง สอบราคาจ้างโครงการปรับปรุงระบบประปาหมู่บ้าน** **ตำบลโจดหนองแก อำเภอพล จังหวัดขอนแก่น**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

ด้วยองค์การบริหารส่วนตำบลโจดหนองแก มีความประสงค์จะสอบราคาจ้างเหมาโครงการปรับปรุงระบบประปาหมู่บ้าน จำนวน 2 โครงการ รายละเอียดดังนี้

**โครงการที่ 1** ปรับปรุงระบบประปาหมู่บ้าน บ้านเหมือดแอ่ หมู่ที่ 8ตามรายละเอียดดังนี้

ดำเนินการวางท่อพีวีซี ขนาด ø 2 นิ้ว ชั้น 8.5 มอก. ยาว 2,200 เมตร พร้อมเชื่อมระบบประปาภายในหมู่บ้านทั้งหมด

งานป้ายโครงการ

- ป้ายโครงการชั่วคราว (ขณะดำเนินการ) จำนวน 1 ชุด

- ป้ายโครงการ (ดำเนินแล้วเสร็จ) จำนวน 1 ชุด

(รายละเอียดตามแบบ อบต.กำหนด) **งบประมาณ 233,000 บาท** **ราคากลาง 210,000 บาท**

**เอกสารสอบราคาชุดละ 600 บาท**

**โครงการที่ 2** ปรับปรุงระบบประปาหมู่บ้าน บ้านศรีชมพู หมู่ที่ 13 ตามรายละเอียดดังนี้

ดำเนินการเจาะบ่อดาบาล ขนาดกว้าง 6 นิ้ว ลึกเฉลี่ย 60.00 เมตร ท่อพีวีซี ชั้น 13.5 มอก.

พร้อมเชื่อมต่อระบบประปาเก่า

งานป้ายโครงการ

- ป้ายโครงการชั่วคราว (ขณะดำเนินการ) จำนวน 1 ชุด

- ป้ายโครงการ (ดำเนินแล้วเสร็จ) จำนวน 1 ชุด

(รายละเอียดตามแบบ อบต.กำหนด) **งบประมาณ 177,000 บาท**  **ราคากลาง 171,000 บาท**

**เอกสารสอบราคาชุดละ 500 บาท**

**คุณสมบัติของผู้เสนอราคา**

1. ผู้เสนอราคาต้องเป็นผู้มีอาชีพรับจ้างทำงานที่สอบราคาจ้าง และต้องไม่เป็นผู้ถูกแจ้งเวียนชื่อผู้ทิ้งงานของทางราชการ รัฐวิสาหกิจ หรือหน่วยงานบริหารราชการส่วนท้องถิ่น หรือห้ามติดตั้งหรือห้ามเข้าเสนอราคากับองค์การบริหารส่วนตำบล

2. ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาล

ของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น

3. ผู้เสนอราคาจะต้องเป็นนิติบุคคลหรือบุคคลธรรมดา มีผลงานก่อสร้างประเภทเดียวกันกับงานที่

สอบราคาจ้างในวงเงินไม่น้อยกว่า **โครงการที่ 1 จำนวน 105,000 บาท และ โครงการที่ 2 จำนวน 85,500 บาท** เป็นผลงานที่เป็นคู่สัญญาโดยตรงกับส่วนราชการหน่วยงานตามกฎหมายว่าด้วยระเบียบบริหารราชการส่วนท้องถิ่น หน่วยงานอื่นซึ่งมีกฎหมายบัญญัติให้มีฐานะเป็นราชการบริหารส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลเชื่อถือ

**กำหนดยื่นซองสอบราคา** ตั้งแต่วันที่ 23 เดือน กุมภาพันธ์ พ.ศ. 2558 ถึงวันที่ 10 เดือนมีนาคม

พ.ศ. 2558 โดยมีรายละเอียดดังต่อไปนี้

- ยื่นซองสอบราคา ณ องค์การบริหารส่วนตำบลโจดหนองแก ตั้งแต่วันที่ 23 เดือน กุมภาพันธ์ พ.ศ. 2558 ถึง 9 เดือน มีนาคม พ.ศ. 2558 ในวันและเวลาราชการ

- ยื่นซองสอบราคา ณ ศูนย์ข้อมูลข่าวสารการซื้อหรือการจ้างของ อบต. ระดับอำเภอ ที่ว่าการอำเภอพล

ชั้น 2 จังหวัดขอนแก่น ในวันที่ 10 เดือน มีนาคม พ.ศ. 2558 เวลา 08.30 น. – 16.30 น.

**กำหนดเปิดซองสอบราคา** ในวันที่ 11 เดือน มีนาคม พ.ศ. 2558 ตั้งแต่เวลา 10.30 น. เป็นต้นไป

ณ ศูนย์ข้อมูลข่าวสารการซื้อหรือการจ้างของ อบต. ระดับอำเภอ ที่ว่าการอำเภอพล ชั้น 2 จังหวัดขอนแก่น

ผู้สนใจติดต่อขอรับ/ซื้อเอกสารสอบราคา  **โครงการที่ 1 ราคาชุดละ 600 บาท และ โครงการที่ 2**

**ราคาชุดละ 500 บาท** ได้ที่ทำการองค์การบริหารส่วนตำบลโจดหนองแก ตำบลโจดหนองแก อำเภอพล จังหวัดขอนแก่น ระหว่างวันที่ 23 เดือน กุมภาพันธ์ พ.ศ. 2558 ถึงวันที่ 9 เดือน มีนาคม พ.ศ. 2558 หรือสอบถามทางโทรศัพท์หมายเลข 0-4321-0758 หรือ ในวันและเวลาราชการและทางเวปไซต์ www.jotnongkae.go.th

ประกาศ ณ วันที่ 23 เดือน กุมภาพันธ์ พ.ศ. 2558

ร้อยตำรวจตรี

(วัฒนชัย ประไกรวัน)

นายกองค์การบริหารส่วนตำบลโจดหนองแก